Spencer (fuzuilh)

KinnigBroDoareFuzuilhMont en-droTennata dre zorn, dre loc'henn-grogennMunision.50-56 SpencerIjinerChristopher SpencerProduerSpencer Repeating Rifle CompanyMare produiñ1860 - 1869Skouerennoù produetWa-dro 200.000Perzhioù teknikelMas4,100 kgHirder1.200 mm (stumm fuzuilh)997 mm (stumm karabinenn)Hirder ar c'hanol760 mm (stumm fuzuilh)560 mm ha 510 mm (stumm karabinenn)Hed-tenn pleustrek460 mTizh mont e-maez ar boledoùWar-dro 300 m/sEndalc'hKarger korzennek 7 kartouchenn el lammLezennRummad e Bro-C'hallD
Ar Spencer zo ur fuzuilh dezhi ul loc'henn-grogenn ijinet e 1860 gant Christopher Spencer, ha produet betek 1869. An arm-tennata kentañ kambret evit kartouchennoù metal e oa. Implijet e voe gant soudarded stadunanat da vare ar brezel diabarzh er bloavezhioù 1860. 

 Istor ha deskrivadur 
Lakaet e voe ur breved war an arm e miz Meurzh 1860 gant Christopher Spencer, un armeurer en doa labouret en embregerezh Colt er bloavezhioù kent LESPART Michel, Les armes de la conquête de l'Ouest, Jean Dullis Éditeur, 1975, p. 122-132. Dispac'hel e oa gwikefre ar fuzuilh Spencer, pa ne oa ket un-tenn, met pourveziet gant ur c'harger korzennek 7 kartouchenn en he lamm. Ul loc'henn-grogenn dindan an draen a lakae an douilhez da lammat kuit hag ur gartouchenn nevez da gemer he flas er gulasenn pa veze implijet McNAB Chris, Armes à feu Encyclopédie visuelle, L'Imprévu, 2022, pp. 120-121. Gwellaet e voe ar sistem c'hoazh a-drugarez d'ar boestoù metalek Blakeslee, a c'halle bezañ silet el lamm war-eeun o kargañ ar seizh kartouchenn war un dro. Tri stumm nesañ eus an an arm a voe produet : ar fuzuilh, ur stumm karabinenn berroc'h Carabine Spencer Mle 1860, war Arme et Passion (lennet d'ar 07/10/2024), hag ur stumm fuzuilh heñvel a-walc'h evit an US Navy Spencer Navy, war Arme et Passion (lennet d'ar 07/10/2024). Kambret e oant holl evit munisionoù .50-56 Spencer enne poultr du hag ur vannadell ledan klasel d'ar mare-se. 

Pa darzhas ar brezel diabarzh e miz Ebrel 1860 e voe bamet ofiserien 'zo en Norzh gant ar galloud-tan nevez a c'halle ar Spencer degas war an tachennoù-emgann : betek 21 tenn bep munutenn, e-lec'h 2 evit ur fuzuilh voutin d'ar poent-se. Abalamour da bennoù 'zo eus an arme bezañ mirour, hag aon gante e vije dispignet re a vunisionoù gant an arm nevez, ne voe ket prenet fuzuilhoù Spencer a-yoc'h gant an arme. Miliadoù a ofiserien hag a soudarded a zivizas neuze prenañ an arm gant o arc'hant dezhe, ha reuz a reas ar Spencer a-enep e-mesk soudarded Stadoù Kengevreet Amerika, e emgannoù Hoover's Gap (miz Even 1863) pe Falling Waters (13-16 a viz Gouere 1863) da skouer. 

Er memes bloavezh e voe amprouet ar fuzuilh Spencer gant ar prezidant stadunant Abraham Lincoln e-unan. Kendrec'het e voe gant an arm, hag adalek ar poent-se e voe urzhiet miliadoù a skouerennoù anezhañ evit an arme pe ar milisoù. Goude ar brezel e voe startoc'h ar jeu evit ar Spencer Repeating Rifle Company. Freuz-stal a reas e 1869, ha prenet e voe e stokoù gant an embregerezh Winchester. Implijet e voe c'hoazh ar fuzuilhoù Spencer er brezelioù amerindian. 

 Daveennoù 

Rummad:Fuzuilhoù
Rummad:Armoù SUA
Rummad:Armoù Brezel diabarzh Stadoù-Unanet Amerika
Rummad:Armoù implijet er westernoù